ኢትዮጵያና አሜሪካ ወባን ለመከላከልና ለመቆጣጠር የሚያስችል ስምምነት ፈጸሙ
ኢትዮጵያና አሜሪካ ወባን ለመከላከልና ለመቆጣጠር የሚያስችልና ለ1000 የጤና ተቋማት የህክምና መሳሪያዎች ለማስገባት የሚያስችል  ስምምነት  ፈጸሙ ፡፡ በአሜሪካ የልማት ተራድኦ ድርጅት ( ዩኤስ ኤድ) የተመራ የአሜሪካ ማላሪያ ኢኒሸቲቭ የተሰኘዉ አለምአቀፍ ተቋም ለ9 አመታት በጤና ተቋማት የቆየውን የወባ መከላከል ፕሮግራም ከጤና ጥበቃ ሚኒስቴር ጋር በመሆን የጤና ተቋማትን አቅም በመገንባትና የወባን ምልክቶችን ለመከላከል እና ህክምናዉን ለመስጠት ማስቻል እንደሆነም ተገልጿል፡፡በአሜሪካ መንግስት የወባ በሽታ መከላከልና መቆጣጠር ፕሮጀክት ከ3ሺህ 500 የላብራቶሪ ባለሙያዎችን ሥልጠና መሥጠቱም  ተገልጿል ፡፡ተጨማሪ 2ሺህ 400 ደግሞ የወባ በሽታ ታካሚዎችን በተሻለ ሁኔታ አገልግሎት መሥጠት የሚያስችል ሥልጠና ወስደዋል ነው የተባለው፡፡ይህ በመሆኑ ደግሞ ከ1000 በላይ የሚሆኑ ለበሽታው ተጋላጭ የሆኑ የጤና ተቋማት አገልግሎት አሰጣጣቸዉ መሻሻል አሳይተዋል ተብሏል፡፡የወባ በሽታ በኢትዮጲያ አሳሳቢ የጤና ችግር ነዉ ፡፡ሁለት ሶስተኛ የሚሆነው የህዝብ ቁጥር በከፍተኛ የወባ ተጋላጭ ቦታዎች የሚኖሩ ሲሆኑ ከ1ነጥብ 5 ሚሊየን በላይ የበሽታው ተጠቂ መሆናቸዉ በየአመቱ የሚደረገዉ ሪፖርት ያሳያል፡፡ኢትዮጵያ ባለፉት አሥርት አመታት ወባን በመከላከል ረገድ አበረታች ዉጤት አስመዝግባለች፡፡በዚህም መሰረት እ.አ.አ በ2011 ከ59 በመቶ ወደ 96 በመቶ በ2016  በማድረስ የሞት መጠን መቀነስ ተችሏል፡፡ይህ ደግሞ በ2012 2000 የነበረዉ  የሞት መጠን  በ2017 ወደ 374 መቀነስ ተችሏል፡፡የወባ በሽታ መከላከልና መቆጣጠር ፕሮጀክት በኢትዮጲያ በኮሎምቢያ ዩኒቨርሲቲ  እ.አ.አ ከጥቅምት 2008 እስከ የካቲት 2018 ተግባራዊ እየተደረገ ሲሆን በቀጣዩ ሁለተኛዉ ምዕራፍ የቴክኒክ ጉዳዮችን በመስጠት ከጤና ጥበቃ ሚኒስቴር ጋር በቀጣይም በጋራ እንደሚሰራ ነዉ የተገለፀው፡፡  